
Постановление на Министерския съвет за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 14.12.2018 г.

Първото шестмесечие на 2025 г.


	Лице за контакт:
Полковник Венцислав Златилов Хаджиев – началник на отдел „Организационно-щатно изграждане и политика по доходите” в дирекция „Управление на човешките ресурси в отбраната”.
	Телефон и ел. поща:
(02) 92 21037
v.hadzhiev@mod.bg

	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Класификаторът на длъжностите на военнослужещите в Министерството на отбраната (МО), структурите на пряко подчинение на министъра на отбраната (СППМО) и Българската армия (БА), включващ в състава си 993 длъжности за военнослужещи (394 длъжности за офицери, 20 длъжности за офицерски кандидати, 214 длъжности за сержанти (старшини) и 365 длъжности за войници (матроси)) е приет с Постановление на Министерския съвет № 309 от 14.12.2018 г., в изпълнение на чл. 24, ал. 1 от Закона за отбраната и въоръжените сили на Република България. 
         За поддържане и развитие на съществуващи способности, изграждане и развитие на нови способности и създаване на условия за развитие на въоръжените сили в съответствие с Програмата за развитие на отбранителните способности на въоръжените сили на Република България 2032 (приета с Решение на 44-то Народно събрание на 11.02.2021 г., обн., ДВ, бр. 13 от 16.02.2021 г.) и в изпълнение на Плана за развитие на въоръжените сили на Република България до 2026 г. (приет с Постановление на Министерския съвет № 183 от 07.05.2021 г., обн., ДВ, бр. 38 от 11.05.2021 г.), през 2025 г. следва да се извършат организационно-щатни промени на военни формирования от Българската армия и структури на пряко подчинение на министъра на отбраната, като част от тях се реорганизират и преминават по нови длъжностни разписания, които се изготвят на основата на Класификатора на длъжностите на военнослужещите в МО, СППМО и БА. 
Класификаторът на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия не съдържа длъжности за част от предстоящо реорганизиращите се през 2025 година военни формирования .
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
В изпълнение на Плана за развитие на въоръжените сили на Република България до 2026 г., в резултат на организационно-щатни промени на базата на съществуващите структури/формирования, през 2025 г. следва да се реорганизират единствени по рода си структури/формирования във въоръжените сили. В действащия към момента Класификатор на длъжностите на военнослужещите в МО, СППМО и БА липсват специфични длъжности, необходими на военни формирования от състава на Сухопътните войски, Военноморските сили и на Висшето военноморско училище „Н. Й. Вапцаров”.
Описаният проблем не може да бъде решен в рамките на съществуващото законодателство и/или въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
Класификаторът на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия е приет с Постановление на Министерския съвет № 309 от 14.12.2018 г. и е в съответствие с действащата изградена организационна структура на въоръжените сили, но не са предвидени длъжности необходими за реорганизиращите се през 2025 г. структури/формирования от състава на Сухопътните войски, Военноморските сили и за Висшето военноморско училище „Н. Й. Вапцаров”, съгласно Плана за развитие на въоръжените сили на Република България до 2026 г.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Съгласно чл. 24, ал. 3 от Закона за отбраната и въоръжените сили на Република България (обн., ДВ, бр. 35 от 12.05.2009 г.) въз основа на Класификатора на длъжностите на военнослужещите в МО, СППМО и БА, министърът на отбраната или оправомощени от него длъжностни лица утвърждават длъжностните разписания и щатове на Министерството на отбраната, структурите на пряко подчинение на министъра на отбраната и Българската армия.  
За изпълнение на Плана за развитие на въоръжените сили на Република България до 2026 г. и за своевременното разкриване и комплектуване на специфични длъжности за военнослужещи от реорганизиращи се през 2025 г. структури/формирования от състава на Сухопътните войски, Военноморските сили и за Висшето военноморско училище „Н. Й. Вапцаров”, е необходимо да се променят наименования на длъжности и създадат нови длъжности в Класификатора на длъжностите на военнослужещите в МО, СППМО и БА.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Извършеният анализ показва, че прилагането на Класификатора на длъжностите на военнослужещите в МО, СППМО и БА съответства на изградената действаща структура на въоръжените сили, но не са предвидени специфични длъжности съотносими към не по-малко от 14 реорганизиращи се през 2025 г. структури/формирования от състава на Сухопътните войски, Военноморските сили и за Висшето военноморско училище „Н. Й. Вапцаров”.
Не са извършвани последващи оценки на въздействието на Класификатора на длъжностите на военнослужещите в МО, СППМО и БА.

	2. Цели:
2.1. Обща цел:
Осигуряване развитието на въоръжените сили през 2025 година с балансирани способности за изпълнение на целия спектър от задачи, породени от очакваните сценарии и анализи за развитие на военностратегическата среда на сигурност.
2.2. Конкретна цел:
Изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия.
2.3. Оперативна цел:
Промяна на действащи и допълване с нови длъжности за офицери и сержанти в Класификатора на длъжностите на военнослужещите в МО, СППМО и БА.


	3. Заинтересовани страни: 
Заинтересовани страни са Министерство на отбраната и военни формирования от състава на Сухопътните войски, Военноморските сили и Висшето военноморско училище „Н. Й. Вапцаров”.
Засегнати страни са военнослужещите от състава на Сухопътните войски, Военноморските сили и Висшето военноморско училище „Н. Й. Вапцаров”.

	4. Варианти на действие. Анализ на въздействията:

	4.1. По проблем 1:

	Предвид строгата специфичност и уникалност на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия и нормативно определения процес при организационно-щатното изграждане на въоръжените сили, няма възможност за дефиниране на междинен трети вариант.
Вариант 1 „Без действие”:
Описание:
При този вариант не се предвижда приемане на ПМС за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия.

Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни.
Без преки икономически, екологически, социални или финансови негативни последици за идентифицираните заинтересовани страни - Министерството на отбраната и военни формирования от състава на Сухопътните войски, Военноморските сили и за Висшето военноморско училище „Н. Й. Вапцаров”.
Отрицателни (икономически/социални/екологични) въздействия:
Действащият Класификатор на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 14.12.2018 г. не притежава необходимия капацитет от длъжности за реорганизиращите се структури/формирования от състава на Сухопътните войски, Военноморските сили и за Висшето военноморско училище „Н. Й. Вапцаров”, което ще доведе до неизпълнението на Плана за развитие на въоръжените сили на Република България до 2026 г. в пълен обем. 
Ще се намали потенциала на въоръжените сили по поддържане и развитие на съществуващи способности и изграждане и развитие на нови способности, които ще са необходими за участие в изпълнение на национални, международни и коалиционни ангажименти свързани с: национални, многонационални, съюзнически и коалиционни операции в отговор на кризи и предотвратяване на конфликти.
Вариант 2 „С действие”:
Описание:
Приемане на ПМС за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия.
Ще се промени и допълни Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление на Министерския съвет № 309 от 14.12.2018 г.
При реализирането на варианта правоотношенията по изпълнение на военната служба на военнослужещите ще се уредят в съответствие със Закона за отбраната и въоръжените сили на Република България и Правилника за прилагане на Закона за отбраната и въоръжените сили на Република България. 
Промените не засягат съществуващи режими и услуги и не налагат последващи промени в нормативни актове.
Положителни (икономически/социални/екологични) въздействия:
· изпълнение на Закона за отбраната и въоръжените сили на Република България и Плана за развитие на въоръжените сили на Република България до 2026 г.;
· гарантиране изпълнението на конституционните задължения на въоръжените сили и осигуряване на адекватен принос към съюзническите операции;
· развитие на интегрирана система за ефективно управление на отбраната, с потенциал за гъвкавост, планиране и ефективно реагиране;
· поддържане и развитие на съществуващи способности, изграждане и развитие на нови способности и създаване на условия за развитие на въоръжените сили;
· адекватност на динамичния и бързо променящ се характер на стратегическата среда на сигурност.
Реализирането на предложените изменения и допълнения няма да доведат до надхвърляне на финансовите средства заложени в отбранителните програми на Министерството на отбраната, структурите на пряко подчинение на министъра на отбраната и Българската армия.
Отрицателни (икономически/социални/екологични) въздействия:
При този вариант няма да настъпят негативни икономически, социални, финансови или екологични въздействия за идентифицираните заинтересовани страни - Министерството на отбраната и военни формирования от състава на Сухопътните войски, Военноморските сили и за Висшето военноморско училище „Н. Й. Вапцаров”. 

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие”
	Вариант 2
„С действие”

	Ефективност
	Обща цел:
Осигуряване развитието на въоръжените сили през 2025 година с балансирани способности за изпълнение на целия спектър от задачи, породени от очакваните сценарии и анализи за развитие на военностратегическата среда на сигурност.
	3
	1

	Ефикасност
	
	3
	1

	Съгласуваност
	
	3
	1

	Ефективност
	Конкретна цел:
Изменение и допълнение на Класификатора на длъжностите на военнослужещите в МО, СППМО и Българската армия.
	3
	1

	Ефикасност
	
	3
	1

	Съгласуваност
	
	3
	1

	Ефективност
	Оперативна цел:
Промяна на действащи и допълване с нови длъжности за офицери и сержанти в Класификатора на длъжностите на военнослужещите в МО, СППМО и БА.
	3
	1

	Ефикасност
	
	3
	1

	Съгласуваност
	
	3
	1




	6. Избор на препоръчителен вариант:
По проблем 1: Вариант 2 „С действие”.
За да се реши поставения проблем е препоръчително да се изпълни Вариант 2 „С действие”.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

	6.3. Създават ли се нови регистри от прилагането на препоръчителния вариант (включително по отделните проблеми)?

	6.4. По какъв начин препоръчителният вариант въздейства върху микро, малките и средните предприятия (МСП) (включително по отделните проблеми)?

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на ПМС за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 14.12.2018 г.

	7. Консултации:
[image: ]

Най – важните въпроси за обществената консултация са:
1. Приемането на акта ще способства ли изпълнението на поставените задачи пред въоръжените сили?
2. Какви биха били последиците за военнослужещите от приемането или не на предлагания проект на акт?
3. Какви биха били последиците за въоръжените сили от приемането или не на предлагания проект на акт?
Проектът на ПМС е съгласуван със заинтересованите страни - Министерството на отбраната, командванията на Сухопътните войски, Военноморските сили и Висшето военноморско училище „Н. Й. Вапцаров”. Предвижда се с проекта на нормативния акт да се проведат обществени консултации в 30-дневен срок, съгласно чл. 26, ал. 4 от Закона за нормативните актове. 

	8. Приемането на нормативния акт произтича ли от правото на Европейския съюз?

	9. Изисква ли се извършване на цялостна предварителна оценка на въздействието поради очаквани значителни последици?
[image: ]

	10. Приложения:
Няма.

	11. Информационни източници:
- Закон за отбраната и въоръжените сили на Р България (https://lex.bg/laws/ldoc/2135631954);
- Програма за развитие на отбранителните способности на въоръжените сили на Република България 2032 (https://www.strategy.bg/StrategicDocuments/View.aspx?lang=bg-BG&Id=1396);
- План за развитие на въоръжените сили на Република България до 2026 г. (https://www.strategy.bg/StrategicDocuments/View.aspx?lang=bg-BG&Id=1562); 
- Класификатор на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 14.12.2018 г. (https://lex.bg/bg/laws/ldoc/2137189214);
- Актуализиран проект за инвестиционен разход придобиване на многофункционален модулен патрулен кораб за ВМС (https://www.mod.bg/bg/doc/modernizacionni_proekti/20190110_Proekt_VMS.pdf);
 - Проект за инвестиционен разход „Придобиване на основна бойна техника за изграждане на батальонни бойни групи от състава на механизирана бригада” (https://www.mod.bg/bg/doc/modernizacionni_proekti/20180725_Proect_SV.pdf).

	[bookmark: _GoBack]
12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Цветан Цветков – директор на дирекция „Управление на човешките ресурси в отбраната” в Министерството на отбраната.

